./data/phi1014/phi002/phi1014.phi002.perseus-lat1.xml
Seneca the Elder
Diues pauperem de nuptiis filiaeinterpellauit tertio; ter pauper negauit; profectuscum filia naufragio expulsus est in diuitisfundum; appellauit illum diues de nuptiis filiae;pauper tacuit et fleuit  diues nuptias fecit redierunt in urbem  uult pauper educere puellamad magistratum  diues contradicit Educatur ad magistratum puella  quid times?certe uxor est tua  Queri nec de morte poteris, sihanc puella maluerit  Nemo umquam raptor seriusperiit  Vt litus agnoui, naufragus in altum nataui Quid times, si exorasti? Accessit ad me primum; “filiam tuam ducere uolo, inquid, uxorem ” Non fleui;tunc enim licuit negare  Nuptias filiae tamquamnaufragium meum fleui  Naufragus plus de litorequeror  Inter naufragium quidem et nuptias neuna quidem nox interfuit  Differ nuptias dum fleresocer desinat  Putat me iam filiam commisisse sibi,cum hic se necdum committat uxori  Lacrimisinter uerba manantibus uenio: talis et filiae nuptiisfui  Si rapta est, cur optionem recusas? si uxorest, cur times? Loquor ubi primum licet  Procula conspectu reliqueram patriam, nondum tamenpossessionem diuitis praeterieram  subito fluctibusinhorruit mare ac discordes in pernitiem nostramflauere uenti; demissa nox caelo est et tantum fulminibusdies redditur; inter caelum terramque dubiipependimus  adhuc tamen bene, iudices, nauigamus; naufragium maius restat in litore  Erat insummis montium, iugis ardua diuitis specula: illiciste naufragiorum reliquias conputabat, illic uectigalinfelix et quantum sibi iratum redderet mare Interrogor de nuptiis filiae, cum adhuc pulsaret auresmeas fluctus; feci quod debui: et captus etnaufragus inimico stuprum lacrimis negaui  Delicatusdiues, qui amare etiam inter naufragia potest  Matrimoniicelebritatem remoti angulo ruris abscondis;ibi facis nuptias quo nemo nisi naufragus uenit Lacrima semper indicium est inoptatae rei;lacrimae pignora sunt nolentium et repugnantis animiuultus index  nemo umquam quod cupiit deflet Lacrimae coacti doloris intra praecordia etintolerabilis silentii eruptio  Sic ille qui super cineremdeflet patrimonium, odit incendium; sic quinaufragium deflet, maria detestatur  fletus humanarumnecessitatum uerecunda execratio est  Tuae nuncsunt partes, puella; discedo et quod prius etiamfeci, taceo  si nupta es, habes quod optes, siuitiata, quod imperes Pars altera  Naufragum duo sacratissima interhomines acceperunt, hospitium et adfinitas: alterumpraestiti, alterum etiam rogaui  Oblatas conciliantefortuna nuptias, quod erat amantis, saepius rogaui,quod festinantis, non distuli  Quid hic raptoris est,nisi quod indotatam duxi? Errat socer qui putatmihi cariorem futuram puellam, si me potueritoccidere  Quid enim superest? preces meae quastotiens adhibui an istius lacrimae quas moui? Nihilmihi inimicus obicere praeter matrimonium potest Magnus est amor qui ex misericordia uenit  Fundebamuslacrimas ex paenitentia discidii prioris necplura aut me proloqui aut istum respondere passaesunt mentes gaudiis occupatae   Nulla integritastantum sibi etiam explorata confidit, ut causam uelitdicere  Si interrogaueris filiam, partem legis inputaturuses; si non interrogaueris, legem  Si generouitam daturus esset, etiam innocentiam reliquisset Quaeritis, quid dum fleret fecerit? non negauit; etsolebat negare, si nollet  Mortem optaturus est;non enim potest eas partes legis desiderare quashabet